बोले- मुझे अब अकेले रहना पसंद, बाहर घूमना भी बंद कर दिया
Indian Cricketer Prithvi Shaw Speaks About Mental Situation After Being Dropped From Indian Cricket Team. टीम इंडिया से 2 साल से बाहर चल रहे पृथ्वी शॉ ने एक इंटरव्यू में कहा है कि टीम से बाहर होने के बाद वह अकेले रहना पसंद करते हैं। उन्हें अपने दोस्तों से भी डर लगता है। शॉ ने अपना आखिरी इंटरनेशनल मैच 25 जुलाई को 2021 में खेला था
टीम इंडिया से 2 साल से बाहर चल रहे पृथ्वी शॉ ने एक इंटरव्यू में कहा है कि टीम से बाहर होने के बाद वह अकेले रहना पसंद करते हैं। उन्हें अपने दोस्तों से भी डर लगता है। शॉ ने अपना आखिरी इंटरनेशनल मैच 25 जुलाई को 2021 में खेला था।
शॉ ने क्रिकेट वेबसाइट क्रिकबज को दिए इंटरव्यू में भारतीय टीम से बाहर रहने के बाद अपनी मेंटल सिचुएशन पर बात की और कहा कि उन्होंने अपने को घर में कैद कर लिया है। वह बाहर नहीं निकलते हैं और न ही दोस्तों से मिलते हैं।
उन्होंने आगे कहा कि वह बाहर जाते हैं तो लोग उन्हें परेशान करते हैं। विवाद हो जाता है। वीडियो डालते हैं। इसलिए वह अकेले ही इंजॉय कर रहे हैं। वह बाहर डिनर भी अकेले ही जाते हैं और यहां तक हाल ही में फिल्म देखने के लिए भी अकेले गए थे।
टीम से बाहर करने पर नहीं बताई गई थी वजह
शॉ ने कहा कि टीम से बाहर किए जाने की वजह नहीं बताई गई थी। मेरे बारे में कहा गया कि फिटनेस खराब है। मैंने नेशनल क्रिकेट अकादमी (NCA) में जाकर फिटनेस टेस्ट पास की। अपनी बल्लेबाजी पर काम किया। घरेलू टूर्नामेंट में भी स्कोर किया। पर उसके बावजूद मेरी वापसी नहीं हो पा रही है।
दलीप ट्रॉफी फाइनल में खेले थे 65 रन की पारी
शॉ ने हाल ही संपन्न दलीप ट्रॉफी के फाइनल में वेस्ट जोन के लिए साउथ जोन के खिलाफ पहली पारी में 65 रन की पारी खेली थी। हालांकि वह दूसरी पारी में 7 रन ही बना पाए थे।
काउंटी चैंपियनशिप में पहली बार खेलेंगे शॉ
शॉ पहली बार काउंटी चैंपियनशिप में खेलेंगे। हाल ही में उन्होंने नॉर्थहैम्टनशर के साथ करार किया है। शॉ से पहले बिशन सिंह बेदी, सौरव गांगुली और अनिल कुंबले जैसे भारतीय दिग्गज नॉर्थहैम्टनशर के लिए खेल चुके हैं। शॉ नॉर्थहैम्टनशर के लिए चार दिवसीय मैचों के अलावा रॉयल लंदन वनडे में भी खेलेंगे।
शॉ ने डेब्यू टेस्ट में लगाया था शतक
शॉ ने 5 टेस्ट मैच खेलें हैं। उन्होंने वेस्टइंडीज के खिलाफ डेब्यू मैच में शतक बनाया था। अब तक खेले 5 टेस्ट मैचों की सीरीज में शॉ ने 42.37 की औसत से 339 रन बनाए हैं। वहीं 6 वनडे मैचों में 31.50 की एवरेज से 189 रन बनाए थे। वह टीम इंडिया के लिए एक टी-20 मैच भी खेल चुके हैं।
विवादों से रहा है नाता
शॉ का विवादों से नाता रहा है। इसी साल के फरवरी में मुंबई के एक होटल में खाना खाने के दौरान भोजपुरी एक्सट्रेस सपना गिल के साथ सेल्फी लेने को लेकर विवाद हो गया था।
शॉ ने सपना गिल के खिलाफ मामला दर्ज कराया क्या था कि जब वह होटल में अपने दोस्तों के साथ खाना खा रहे थे, तभी सपना गिल और उनके साथियों ने सेल्फी लेने की कोशिश की। मना करने पर उनके साथ मारपीट किया और उनकी गाड़ी में तोड़-फोड़ किया। वहीं साल 2019 में डोप टेस्‍ट में वह नाकाम रहे थे।